Държавен вестник, бр. 71, 2012 г., стр. 8

СТР.  8	
Д Ъ Р Ж А В Е Н  В Е С Т Н И К 	
БРОЙ  71
КОНСТИТУЦИОНЕН СЪД
Правилник за изменение и допълнение на 
Правилника за организацията на дейността 
на Конституционния съд (обн., ДВ, бр. 106 
от 1991 г.; попр., бр. 3 от 1992 г.; изм., бр. 35 
от 1999 г. и бр. 8 от 2001 г.) 
§ 1. В чл. 7 се създават нови ал. 5, 6, 7, 8 
и 9 със следното съдържание:
„(5) Съдиите в Конституционния съд 
получават обезщетение по чл. 10, ал. 4 от 
Закона за Конституционен съд в размер на 
двадесет брутни месечни възнаграждения след 
изтичане на мандата им по чл. 147, ал. 2 от 
Конституцията.
(6) В случаите на предсрочно прекратя­
ване на мандата по чл. 148, ал. 1, т. 2 и 4 от 
Конституцията и на довършване на започнат 
мандат съдиите получават част от обезщете­
нието по ал. 5 в размер, пропорционален на 
времето, през което са заемали длъжността.
(7) В случаите на предсрочно прекратяване 
на мандата по чл. 148, ал. 1, т. 6 от Консти­
туцията наследниците на съдията получават 
част от обезщетението по ал. 5 в размер, 
пропорционален на времето, през което е 
заемана длъжността.
(8) Обезщетението по ал. 5 се изплаща 
след прекратяване на мандата от бюджета 
на Конституционния съд за текущата година. 
Обезщетенията при прекратяване на манда­
та на основание чл. 148, ал. 1, т. 2, 4 и 6 от 
Конституцията се изплащат от бюджета на 
Конституционния съд за текущата година, а в 
случай при недостиг на средства – от бюджета 
за следващата година.
(9) Когато съдиите вече са получили 
обезщетение при прекратяване на трудови 
или служебни правоотношения, се изплаща 
разликата при положение, че определеното 
обезщетение по ал. 5, 6 или 7 е в по-голям 
размер.“
§ 2. В чл. 9, ал. 3 думите „или друга посто­
янно платена професионална“ се заличават.
§ 3. Текстът на чл. 11 става ал. 1 и се 
създава нова ал. 2 със следното съдържание:
„(2) За главен секретар на Конституци­
онния съд се назначава лице с юридическо 
образование.“
§ 4. Член 12 придобива следното съдър­
жание: 
„Чл. 12. (1) В Конституционния съд има 
следните дирекции:
1. Дирекция „Съдебна дейност и правна 
информация“;
2. Дирекция „Външно сътрудничество“;
3. Дирекция „Финанси и счетоводство“. 
(2) При необходимост могат да се създават 
отдели, работни групи, както и постоянни или 
временни комисии от съдии по организация 
на дейността на съда.
(3) Правата и задълженията на директорите 
на дирекции и служителите се определят с 
длъжностните им характеристики от предсе­
дателя на Конституционния съд.
(4) Възнагражденията на служителите в 
Конституционния съд се определят въз ос­
нова на Вътрешни правила за организация 
на работната заплата.
(5) Служител, работещ по трудово пра­
воотношение, който е придобил право на 
пенсия за осигурителен стаж и възраст, при 
освобождаване от длъжност има право на 
еднократно парично обезщетение в размер 
на толкова брутни месечни възнаграждения, 
колкото прослужени години има в Консти­
туционния съд, но не повече от десет брутни 
месечни възнаграждения.“
Заключителни разпоредби
§ 5. Правилникът за изменение и допъл­
нение на Правилника за организацията на 
дейността на Конституционния съд е приет 
на 13 септември 2012 г. с Решение № 9 на 
членовете на Конституционния съд.
§ 6. Член 12, ал. 4 влиза в сила от 1 юли 
2012 г., а останалите разпоредби влизат в сила 
три дни след обнародването на решението в 
„Държавен вестник“.
Председател: 
Евгени Танчев
8591
МИНИСТЕРСКИ СЪВЕТ
ПОСТАНОВЛЕНИЕ № 209
ОТ 11 СЕПТЕМВРИ 2012 Г.
за одобряване на допълнителни бюджетни 
кредити по бюджета на съдебната власт и 
по бюджета на Министерството на правосъ­
дието за 2012 г.
МИНИСТЕРСКИЯТ СЪВЕТ
П О С Т А Н О В И :
Чл. 1. Одобрява допълнителни бюджетни 
кредити от централния бюджет за 2012 г., 
както следва:
1. по бюджета на съдебната власт за създава­
не на специализирано звено към Инспектората 
на Висшия съдебен съвет по глава трета „а“ 
от Закона за съдебната власт – 300 000 лв.;